钦定古今图书集成/理学汇编/学行典/第192卷 > 张恭
## 钦定古今图书集成/理学汇编/学行典/第192卷 > 张恭

按《河南府志》：“张恭，字容肃，偃师人。父早逝，朝夕寝处
柩侧。既葬，衰绖不除。母冯氏遘疾，恭奉侍汤药，寝食
俱废。病笃，尝粪之甘苦，以验瘥剧。天历之变，秦兵破
潼关，过其家，家人悉遁，恭守母不去，兵执之，束缚捶
楚，以刃加颈，恭毫无惧色。兵曰：‘此孝子也’。”遂释之。后
母卒，年八十馀。元统三年，旌其门。明洪武二年重加
旌奖